रोड पर खून से लथपथ मिली ड्राइवर की लाश
भास्कर संवाददाता, पठानकोट/ तारागढ़
पठानकोटके साथ सटे जसवा-शेर दा झुंबर रोड पर शनिवार सुबह एक जेसीबी ड्राइवर का शव खून से लथपथ हालत में मिला। मृतक की पहचान अर्जुन निवासी सिहोड़ा कला के रूप में हुई है। पिता बोधराज का आरोप है कि बेटे की हत्या की गई है, जबकि तारगढ़ पुलिस कह रही है कि एक्सीडेंट के बाद अर्जुन का सिर पत्थर से टकराया जिससे उसकी मौत हुई है। फिलहाल पुलिस परिवार वालों के बयान के आधार पर मामले की जांच में जुट गई है।
बोधराज ने पुलिस को बताया है कि उनका बेटा अर्जुन कठुआ में क्रशर पर जेसीबी चलाता था। एक सप्ताह से अर्जुन घर पर ही था। शनिवार तड़के 4 बजे अर्जुन को किसी का फोन आया और वह बाइक पर निकल गया। उन्हें 8.30 बजे सूचना मिली कि अर्जुन का शव जसवा-शेर दा झुंबर रोड पर पड़ा है। वह मौके पर पहुंचे तो अर्जुन का सिर लहुलूहान हालत में मिला। उसकी बाइक क्षतिग्रस्त कर फैंकी हुई थी। इस पर उन्होंने पुलिस को सूचित किया और कहा कि अर्जुन के सिर पर तेजधार हथियारों से हमला कर उसे मारा गया है। पिता का आरोप है कि अर्जुन का कत्ल हुआ है, लेकिन पुलिस इसे एक्सीडेंट बना रही है।
उधर, तारागढ़ थाने के एएसआई रमेश कुमार ने कहा कि फिलहाल सिविल अस्पताल में शव का पोस्टमार्टम करवा कर परिजनों को सौंप दिया गया है। उन्होंने कहा कि जहां तक अर्जुन की हत्या के आरोपों का सवाल है तो, विसरा रिपोर्ट आने के बाद ही कुछ कहा जा सकता है।
अस्पताल के बाहर जानकारी देता बोधराज अन्य। (दाएं) घटनास्थल पर जांच करती पुलिस। (इनसेट) अर्जुन की फाइल फोटो।
hin_Deva bho_Deva hin_Deva hin_Deva hin_Deva hin_Deva